text: 
  I dag er hun et vellidt ansigt bag disken i Lars Hjorths travle 
  konditori ved Hellerup station. Og hun kan samtlige navne på 
  lækkerierne i det bugnende udstillingsvindue.
  
  " Hun ved også, hvad der er i, " tilføjer en nyansat kollega.
  
  Og konditor Lars Hjorth har ikke et øjeblik fortrudt, at han sprang 
  til og ansatte " nr. 46, " der i nogle måneder havde måttet gå den
   trælse gang til bistandskontoret efter at være vendt hjem fra et 
  ophold på idrætshøjskole. Fast job
  
  " Vi er meget glade for hende. Hun har et mildt og sødt væsen og 
  passer fint ind i kemien her, " siger konditoren.
  
  Hans tilfredshed udmøntede sig for nylig i, at han tilbød den 
  forhenværende bistandsklient fast ansættelse. Det skete, da tilskuddet 
  på 30 kr. pr. time fra Gentofte Kommune stoppede med udløbet af Eva 
  Rothmanns seks måneder lange jobtilbud.
  
  " Jeg havde aldrig regnet med at blive fastansat. Jeg er glad for, 
  at jeg ikke behøver at komme på bistand igen, " siger Eva Rothmann.
  
  
  
  